ส่วนที่ 2

บริษัท ทรัพย์ศรีไทยคลังสินค้า จำกัด (มหาชน)

 บริษัท ทรัพย์ศรีไทยคลังสินค้า จำกัด (มหาชน) ประกอบธุรกิจประเภท คลังสินค้าและ ท่าเทียบเรือ โดยมีสำนักงานใหญ่เลขที่ 2044/25-27 ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร เลขทะเบียนบริษัท 0107537002117 Home Page: www.subsrithai.co.th และwww.subsrithai.com โทรศัพท์ 0-2318-5514-5 โทรสาร 0-2318-3490-1 ปัจจุบันมีทุนชำระแล้ว 121 ล้านบาท 

1. ปัจจัยความเสี่ยง

1.1 ความไม่แน่นอนของการผลิตสินค้าเกษตรกรรม

สินค้าเกษตรกรรมซึ่งเป็นสินค้าหลักของการให้บริการคลังสินค้าเป็นสินค้าที่ขึ้น กับสภาพภูมิอากาศ
ส่งผลให้ผลผลิตทางเกษตรกรรมมีความไม่แน่นอนสูง
แต่อย่างไรก็ตามเมื่อพิจารณาจากสินค้าที่เกี่ยวเนื่องกับเกษตรกรรมของคลังสินค้า คือ
ปุ๋ยเคมียังมีแนวโน้มความต้องการมากขึ้นทุกปี
สามารถจะแสดงให้เห็นว่าการขยายตัวของการผลิตสินค้าเกษตรกรรมของประเทศยังคงมีแนวโน้มสูงขึ้นทุกปี

1.2 ความเสี่ยงในการให้สินเชื่อ

การให้บริการทางด้านสินเชื่อในรูปแบบของการรับจำนำสินค้าเป็นหนึ่งในการให้บริการธุรกิจคลังสินค้า
อาจเกิดความเสี่ยงในการจะเกิดหนี้เสียขึ้นได้
แต่เนื่องจากทางบริษัทจะปล่อยสินเชื่อให้กับลูกค้าประจำที่เชื่อถือได้ นอกจากนี้หลักประกันคือ
สินค้าที่เก็บอยู่ในคลังสินค้าก็เป็นหลักประกันที่มีมูลค่าคุ้มสินเชื่อที่ปล่อยให้กับลูกค้าและมีสภาพคล่องสูง
ดังนั้นจึงมีความเสี่ยงต่ำมาก

1.3 การต่อสัญญากับหน่วยราชการ

  การเช่าที่ดินราชพัสดุแปลงหมายเลขทะเบียนที่ สป. 793 ติดแม่น้ำเจ้าพระยา

และติดที่ดินที่ตั้งคลังสินค้า 1
ซึ่งปัจจุบันบริษัทใช้เป็นสถานประกอบกิจการท่าเทียบเรือและคลังสินค้าจำนวน 4 หลังนั้น
บัดนี้บริษัทได้ลงนามทำสัญญาเช่าที่ราชพัสดุแปลงดังกล่าวกับกระทรวงการคลังโดย

ธนารักษ์จังหวัดสมุทรปราการแล้ว เมื่อวันที่ 23 กรกฎาคม 2550 ซึ่งสัญญามีกำหนดระยะเวลา 30
ปี มีผลบังคับย้อนหลังตั้งแต่วันที่ 1 มกราคม 2539 ถึงวันที่ 31 ธันวาคม 2568

4.  บริษัทมีผู้ถือหุ้นรายใหญ่ >50%

  ณ วันที่ 31 ธันวาคม 2550 นายศุภสิทธิ์ สุขะนินทร์ ถือหุ้นรวมทั้งสิ้น

35,963,630 หุ้น หรือคิดเป็นร้อยละ 29.72 รวมกับกลุ่มผู้ที่เกี่ยวข้องทำให้มีการถือหุ้นรวมทั้งสิ้น
76,445,260 หุ้น คิดเป็นร้อยละ 63.18 เกินกว่าร้อยละ 50 ของจำนวนหุ้นที่จำหน่ายได้แล้วทั้งสิ้น
จึงอาจสามารถควบคุมมติที่ประชุมผู้ถือหุ้นได้ไม่ว่าจะเป็นการแต่งตั้งกรรมการหรือการขอมติในเรื่องอื่นที่ต้อง

ใช้เสียงส่วนใหญ่ของที่ประชุมผู้ถือหุ้น
ยกเว้นในเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้นผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อ

ตรวจสอบ และถ่วงดุลเรื่องที่ผู้ถือหุ้นใหญ่เสนอได้

1.5 การเวนคืนที่ดินที่ใช้ประกอบการ

  บริษัทยังคงติดตามเรื่องการขอใช้พื้นที่ดินที่ถูกเวนคืนกับการทางพิเศษแห่ง

ประเทศไทยอย่างต่อเนื่อง
และรับทราบว่าขณะนี้คณะรัฐมนตรีได้มีมติเพิ่มเติมวัตถุประสงค์การใช้ประโยชน์พื้นที่ในเขตทางพิเศษให้เกิดประโยชน์สูงสุด
ซึ่งบริษัทอาจต้องเสนอโครงการการขอใช้ประโยชน์ในพื้นที่เขตทางพิเศษเพิ่มเติมอีกครั้ง

  สำหรับการเรียกร้องค่าเสียหายและค่าเสียโอกาสทางธุรกิจเนื่องจากการถูก

เวนคืนที่ดินนั้น ขณะนี้ยังไม่คืบหน้าเท่าที่ควร เนื่องจากทางกรมทางหลวงมีการเปลี่ยนแปลงโยกย้าย

เจ้าพนักงานที่รับผิดชอบทุกปี
ทำให้การประสานงานไม่ต่อเนื่องและเจ้าพนักงานผู้รับผิดชอบคนใหม่ต้องใช้เวลานานพอสมควรเพื่อทำการทบทวนการเรียกร้องค่าเสียหายและขอเอกสารเพื่อประกอบการพิจารณาใหม่เพิ่มเติมทุกครั้ง

  ทั้งนี้บริษัทจะเร่งติดตามในเรื่องดังกล่าวกับหน่วยงานที่เกี่ยวข้องต่อไป

  1.6 แนวโน้มการย้ายแหล่งสถานที่เก็บปุ๋ยเคมี

  เนื่องด้วยขณะนี้ผู้นำเข้าปุ๋ยเคมีรายใหญ่บางราย ได้โยกย้ายแหล่งสถานที่เก็บ

ปุ๋ยเคมีเพื่อรอจำหน่ายไปอยู่จังหวัดพระนครศรีอยุธยาบางส่วน
ทั้งนี้เพื่อเป็นการช่วยลดภาระค่าใช้จ่ายในการขนส่งให้กับผู้ค้าปุ๋ยเคมีรายย่อย(ผู้ค้าปลีก)
แถบภาคกลาง ภาคอีสาน และภาคเหนือ
ที่ต้องเข้ามารับปุ๋ยเคมีเองเพื่อนำไปจำหน่ายให้กับเกษตรกรอีกต่อหนึ่งได้
โดยไม่ต้องฟันฝ่าการจราจรที่ติดขัดในกรุงเทพมหานคร
ซึ่งบริษัทได้แก้ไขปัญหาโดยการไปเช่าโกดังสินค้าในจังหวัดพระนครศรีอยุธยาเพิ่ม

เพื่อรองรับความต้องการของลูกค้าที่ประสงค์จะฝากปุ๋ยเคมีในจังหวัดพระนครศรีอยุธยาแล้วบางส่วน

สำหรับพื้นที่คลังสินค้าของบริษัทที่จังหวัดสมุทรปราการ
ยังสามารถให้บริการกับผู้ค้าปุ๋ยเคมีแถบภาคตะวันออกและภาคใต้
อย่างไรก็ตามบริษัทเชื่อว่าเมื่อโครงการทางด่วนพิเศษสายบางพลี-สุขสวัสดิ์ ซึ่งเปิดใช้แล้ว
และสามารถเชื่อมต่อกับวงแหวนรอบนอกกรุงเทพมหานครด้านใต้และวงแหวนอุตสาหกรรม
จะทำให้พื้นที่คลังสินค้าของบริษัทเป็นแหล่งทำเลที่มีการคมนาคมสะดวกยิ่งขึ้น
และเป็นที่น่าสนใจของผู้ใช้บริการได้หลากหลายรูปแบบยิ่งขึ้น
นอกจากการรับฝากปุ๋ยเคมีเพียงอย่างเดียว (ดูรายละเอียดทำเลสถานที่ตั้งคลังสินค้าได้ที่หน้า
16-17 )